《和希哲轩上韵与友游华严五云峰》
宋代·欧阳澈

剑戟峰攒迥绝尘，扪萝宜谒社中人。虽无樽酒邀元亮，恰有清谈敌季真。

漱玉泉声清洗耳，霭云香缕静颐神。支公况是忘形侣，不讶林宗折角巾。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。